ఆంగ్లం... చాలా మంది సమస్య. ఆంగ్లమాధ్యమంలో చదివిన వారికి సైతం ఈ భాషలో మాట్లాడటం కష్టమైపోతున్న సమయం. అలాంటిది ఒక తెలుగు మాధ్యమంలో చదివిన కుర్రాడు ఆంగ్లంలో మాట్లాడటం ఎలాగో నేర్పే యానిమేషన్‌ పాఠాలు రూపొందించాడు. యూట్యూబ్‌ నుంచి ప్రతి నెలా రూ.30,000 వరకూ పారితోషికం అందుకుంటున్నాడు. ఇంతకీ ఆ కుర్రాడెవరంటే..?
ఆంగ్లం నేర్చుకోవడానికి తను ఇంజినీరింగ్‌లో ఎదుర్కొన్న సమస్యతోనే చాలా మంది బాధపడుతున్నారని గుర్తించాడు గాడేకర్‌ శివ. నిర్మల్‌ జిల్లా భైంసా మండలం లింగ-1 గ్రామంలో పాఠశాల నుంచి తెలుగు మీడియంలోనే చదివాడు. ఇంజినీరింగ్‌(సివిల్‌)లోకి వచ్చే సరికే అంతా ఆంగ్లమే. ఏం చేయాలో తెలియని పరిస్థితి శివది. ఎక్కడ? ఎలా నేర్చుకోవాలో దిక్కుతోచని స్థితి. తనలాగే ఆంగ్లమాధ్యమం నుంచి వచ్చిన యువత సైతం ప్రాజెక్టు వర్క్‌లు, ప్రజెంటేషన్లు ఇచ్చేటప్పుడు ఆంగ్లభాషతో ఇబ్బంది పడుతున్నారు. దీనికి ఏదైనా పరిష్కారం కనుక్కోవాలని ఆలోచించాడు. గూగుల్‌, యూట్యూబ్‌లను ఆయుధాలుగా మలుచుకున్నాడు. రాత్రింబవళ్లు కష్టపడ్డాడు. ఆంగ్ల వ్యాకరణం, భాషా నైపుణ్యంపై పాఠాలను కొత్త పద్ధతిలో చెప్పాలని ఆలోచించాడు. యానిమేషన్‌, బొమ్మలతో చెబితే చక్కగా అర్థం చేసుకోవచ్చని నిర్ణయానికి వచ్చాడు. ఒకే సారి ఆంగ్ల, హిందీ, తెలుగు, ఉర్దూ మాధ్యమాల్లో ఈ పాఠాలను తయారు చేసి యూట్యూబ్‌లో అప్‌లోడ్‌ చేశాడు. వీటికి ఎంతో ఆదరణ లభిస్తోంది. సంవత్సర కాలంలోనే 1.20లక్షల మంది సబ్‌స్క్రైబర్‌లు 50లక్షల సార్లు వీక్షించారు. ఇంత మందికి ఉపయోగపడే విధంగా వీడియోలను పొందుపర్చిన శివ ప్రతిభను గుర్తించిన యూట్యూబ్‌ ఇటీవల సిల్వర్‌ ప్లే బటన్‌(వెండి పలక) పంపించింది. అంతేకాదు వాటిపై వివిధ ప్రచార సంస్థలు యాడ్స్‌ ప్రసారం చేస్తున్నాయి. దీంతో గూగుల్‌-యూట్యూబ్‌ సంస్థ ప్రతి నెల ఈ యువ ఇంజినీరుకు రూ.30వేల పారితోషికాన్ని ఇస్తున్నాయి. శివ ఈ వీడియోలు చేస్తూ... భైంసా పట్టణంలో ఓ ఆర్కిటెక్చర్‌ వద్ద ఉద్యోగమూ చేస్తున్నాడు.
''కాలం(సీజనల్‌), పరిస్థితులు, అవసరాలు ఇలా సందర్భానుసారంగా ఆంగ్ల పదాలు, వాక్యాలతో ల్యాప్‌టాప్‌లో యానిమేషన్‌ చిత్రాలు రూపొందించా. భాష నేర్చుకునేలా తెరవెనుక నా వ్యాఖ్యానం యూట్యూబ్‌లో పొందుపరుస్తా. అలాగే భాషా నైపుణ్యం కోసం వ్యాకరణం(గ్రామర్‌) రూపొందించి సులభంగా అర్థమయ్యే పాఠాలు బోధిస్తా. మొదట తెలుగు, హిందీ భాషలతో ఆంగ్లం నేర్చుకునేలా రూపొందించా. అరబ్‌దేశాల్లోని సబ్స్క్రైబర్‌లు ఉర్దూలో కావాలని అడిగారు. నాకు ఆ భాష రాదని చెప్పగా వాటిని ఆన్‌లైన్‌ద్వారా హిందీలో వారికి పంపించగా ఉర్దూలోకి తర్జుమా చేసి తిప్పి పంపించారు. ఈ మేరకు వాటిని అందులో చేరుస్తూ నాలుగు భాషల్లో రూపొందించిన వీడియోలను అప్‌లోడ్‌ చేస్తున్నా.''
aanglam... chala mandi samasya. aanglamaadhyamamlo chadivina vaariki saitam ee bhashalo matladatam kashtamaipotunna samayam. alantidi oka telugu maadhyamamlo chadivina kurradu aanglamlo matladatam elago nerpe animation paataalu roopondinchaadu. utube nunchi prati nela roo.30,000 varakuu paaritoshikam andukuntunnadu. intakee aa kurradevarante..?
aanglam neerchukoovadaaniki tanu ingineeringlo edurkonna samasyathone chala mandi baadhapadutunnaarani gurtinchaadu gadekeri shiva. nirmalle jilla bhaimsa mandalam linga-1 graamamlo paatasaala nunchi telugu meediyamlone chadivaadu. ingineeringsi(sivilli)loki vache sarike antaa aanglame. yem cheyalo teliyani paristhiti sivadi. ekkada? ela nerchukovalo dikkutochani sthiti. tanalaage aanglamaadhyamam nunchi vachina yuvata saitam praajektu varkylu, prajentessionlu ichetappudu aanglabhaashato ibbandi padutunnaru. deeniki edaina parishkaaram kanukkovalani aalochinchaadu. googule, utubeellanu aayudhaalugaa maluchukunnadu. raatrimbavallu kashtapaddadu. aangla vyaakaranam, bhasha naipunyampai paataalanu kotta paddhatilo cheppaalani aalochinchaadu. animation, bommalatho chebithe chakkaga artham chesukovachani nirnayaaniki vachaadu. oke saari aangla, hindi, telugu, urduu maadhyamaallo ee paataalanu tayaaru chesi utubeelo aplode cheshaadu. veetiki entho aadarana labhistondi. samvatsara kaalamlone 1.20lakshala mandi subiscribersi 50lakshala saarlu veekshinchaaru. inta mandiki upayogapade vidhamgaa veediyolanu ponduparchina shiva pratibhanu gurtinchina utube iteevala silvarm play battim(vendi palaka) pampinchindi. antekaadu vaatipai vividha prachaara samsthalu adsee prasaaram chestunnayi. deentho googule-utube samstha prati nela ee yuva injineeruku roo.30vela paaritoshikaanni istunnayi. shiva ee veediyolu chestu... bhaimsa pattanamlo oo architecture vadda udyogamuu chestunnadu.
''kaalam(seejanale), paristhitulu, avasaraalu ilaa sandarbhaanusaaramgaa aangla padaalu, vaakyaalato lappataplo animation chitraalu roopondinchaa. bhasha nerchukunela teravenuka naa vyaakhyaanam utubeelo ponduparustaa. alaage bhasha naipunyam kosam vyaakaranam(gramarm) roopondinchi sulabhamgaa arthamayye paataalu bodhista. modata telugu, hindi bhaashalato aanglam nerchukunela roopondinchaa. arabedesaalloni subscriberele urduuloo kaavaalani adigaaru. naaku aa bhasha raadani cheppagaa vaatini anlinedrvara hindeelo vaariki pampinchagaa urduuloki tarjuma chesi tippi pampinchaaru. ee meraku vaatini andulo cherustu naalugu bhaashallo roopondinchina veediyolanu aplode chestunna.''